22. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ   ΚΥΒΕΡΝΗΣΕΩΣ ΚΑΙ ΕΘΝΙΚΗΣ ΑΜΥΝΗΣ Αριθ. Φ.164/100/ΑΔ.264255  της 23/24 Ιουν. 1982 (ΦΕΚ Β΄ 442)  Συγχώνευση Υπηρεσιακών Πειθαρχικών Συμβουλίων του Υπουργείου Εθνικής Αμύνης Γενικού Επιτελείου Αεροπορίας.  Έχοντας υπόψη: 1.Τις διατάξεις της παρ. 2 του άρθρ. 4 του Νόμ. 1232/1982 «Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις «και της παρ. 1 του άρθρ. 11 του Νόμ. 1256/1952» Για την πολυθεσία, την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις». 2.Τις διατάξεις τις σχετικές με τα Υπηρεσιακά Συμβούλια και τα Υπηρεσιακά Πειθαρχικά Συμβούλια των Δημοσίων Υπηρεσιών. 3.Την ανάγκη να καθιερωθεί ενιαία αντιμετώπιση όλων των θεμάτων υπηρεσιακής καταστάσεως όλων των υπαλλήλων της ίδιας Υπηρεσίας ανεξαρτήτως βαθμού, από ένα Υπηρεσιακό Συμβούλιο, που να εμπνέει εμπιστοσύνη, να παρέχει περισσότερα εχέγγυα για ευθυκρισία και αμεροληψία και να λειτουργεί ταχύτερα και αποδοτικότερα. 4.Την απόφαση με αριθ. 072.2/43/Β/7210/ 22.10.1981 του Πρωθυπουργού και Υπουργού Εθνικής Αμύνης περί μεταβιβάσεως αρμοδιοτήτων του ΥΕΘΑ στους Υφυπουργούς Εθνικής Αμύνης, αποφασίζουμε: 1.Τα προβλεπόμενα, από τις διατάξεις των άρθρ. 1 και 34 του Νόμ. 22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και ΝΠΔΔ», των άρθρ. 146 και 165 του Νόμ. 1811/1951 «περί Κώδικος Καταστάσεως των δημοσίων διοικητικών υπαλλήλων», όπως αντικαταστάθηκαν με το άρθρ. 11 παρ. 1 του Νόμ. 417/1966 «περί επαναφοράς εν ισχύϊ των πειθαρχικών διατάξεων του Υπαλληλικού Κώδικος και τροποποιήσεως και συμπληρώσεως αυτών» (άρθρ. 4 και 221 του Κ.Π.Δ. 611/1977) και των άρθρ. 30 και 37 του Νόμ. 993/1979, Τριμελή και Πενταμελή Υπηρεσιακά και Υπηρεσιακά Πειθαρχικά Συμβούλια της Υπηρεσίας Γενικού Επιτελείου Αεροπορίας του Υπουργείου Εθνικής Αμύνης συγχωνεύονται σε ένα ενιαίο συλλογικό όργανο με τον τίτλο «Υπηρεσιακό Συμβούλιο Υπαλλήλων της Υπηρεσίας Γενικού Επιτελείου Αεροπορίας του Υπουργείου Εθνικής Αμύνης.  Σελ. 14,04 Τεύχος Ε32 – Σελ. 42  2.Το ανωτέρω Συμβούλιο ορίζεται τριμελές και συντίθεται ως εξής: α.Από Αντιπρόεδρο του Αρείου Πάγου ή του Ελεγκτικού Συνεδρίου ή Αρεοπαγίτη ή Σύμβουλο του Ελεγκτικού Συνεδρίου, ή Πρόεδρο Εφετών και Τακτικών δικαστηρίων (πολιτικών και διοικητικών) ως Πρόεδρο. β.Ως μέλη του Συμβουλίου ορίζονται δύο μόνιμοι υπάλληλοι, Κλάδου ΑΤ με 2ο βαθμό του Γενικού Επιτελείου Αεροπορίας. 3.Ο Πρόεδρος και τα μέλη του Συμβουλίου ορίζονται με ισάριθμους αναπληρωτές, με απόφαση του Υπουργού Εθνικής Αμύνης, με διετή θητεία, που αρχίζει από την 1η Ιανουαρίου. Με την ίδια απόφαση ορίζεται γραμματέας του Συμβουλίου με τον αναπληρωτή του υπάλληλο της οικείας υπηρεσίας με 6ο τουλάχιστον βαθμό. Η απόφαση αυτή εκδίδεται μέσα στο μήνα Δεκέμβριο του δεύτερου έτους της θητείας των μελών του Συμβουλίου. Κατά την πρώτη εφαρμογή της παρούσης απόφασης η θητεία των μελών του Συμβουλίου λήγει την 31η Δεκ. 1983. 4.Στο Συμβούλιο αυτό μεταβιβάζονται όλες οι αρμοδιότητες των συγχωνευομένων κατά τα ανωτέρω Υπηρεσιακών Πειθαρχικών Συμβουλίων. Το ίδιο Συμβούλιο είναι αρμόδιο για την κρίση όλων των υποθέσεων, που εκκρεμούν κατά τη δημοσίευση της αποφάσεως αυτής, στα συγχωνευόμενα Συμβούλια. 5.Αναφορικά με τη λειτουργία του Συμβουλίου αυτού έχουν εφαρμογή οι διατάξεις των παρ. 3, 4, 5, 6, 7 και 8 του άρθρ. 2 του Νόμ. 22/1975 (άρθρ. 5 Κ.Π.Δ. 611/1977), των παρ. 3 και 4 του άρθρ. 159 του Νόμ. 1811/1951, όπως αντικαταστάθηκαν με το άρθρ. 17 του Νόμ. 417/1976 (άρθρ. 234 ΚΠΔ 611/1977), καθώς και οι λοιπές συναφείς διατάξεις του Υπαλληλικού Κώδικα (Κ.Π.Δ. 611/1977), όπως αυτός ισχύει, εφόσον συμβιβάζονται με τις ρυθμίσεις της απόφασης αυτής.   